## Obvezatne upute broj OVM I - Redoslijed izbornih radnji i tijek rokova

### NN 49/2007 (16.5.2007.), Obvezatne upute broj OVM I - Redoslijed izbornih radnji i tijek rokova

# DRŽAVNO IZBORNO POVJERENSTVO

**1668**

Na temelju članka 30. i članka 65. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br. 44/05
– pročišćeni tekst – dalje: Zakon) te članka 27. stavka 3. Zakona o Državnom
izbornom povjerenstvu Republike Hrvatske (»Narodne novine« broj 44/06 i 19/07)
Državno izborno povjerenstvo Republike Hrvatske donosi

## OBVEZATNE UPUTE BROJ OVM I

### REDOSLIJED IZBORNIH RADNJI I TIJEK ROKOVA

1. Vlada Republike Hrvatske 9. svibnja 2007. godine donijela je:
– Odluku o raspisivanju izbora za članove vijeća nacionalnih ma­njina u
jedinicama lokalne i područne (regionalne) samouprave i
– Odluku o raspisivanju izbora za predstavnika nacionalne manjine u jedinici
lokalne i područne (regionalne) samouprave, koje su stupile na snagu danom
objave u »Narodnim novinama«, broj 49/07. od 16. svibnja 2007. godine.
 **Izbori će se održati u nedjelju 17. lipnja 2007.**2. Rokovi teku od
**17. svibnja 2007. od 00:00 sati.**3. Prijedlozi lista kandidata za članove vijeća i predstavnike nacionalnih
manjina moraju biti zaprimljeni (prispjeti) nadležnom izbornom povjerenstvu
najkasnije u roku 12 dana od dana raspisivanja izbora, dakle
**28. svibnja 2007. do 24:00 sata**(članak 18. stavak 1. Zakona).

4. Nadležno izborno povjerenstvo će u javnim glasilima objaviti sve pravovaljano
predložene liste kandidata za članove vijeća i predstavnike nacionalnih manjina,
navodeći tko su predlagatelji, kao i sastaviti i objaviti izbornu listu,
najkasnije u roku 48 sati od isteka roka propisanog za postupak kandidiranja i
podnošenja prijedloga, dakle
**30. svibnja 2007. do 24:00 sata**(članak 20. Zakona).
Na izbornu listu unose se svi valjano predloženi kandidati prema abecednom redu
prezimena.
(članak 63. stavak 2. Zakona).

5. Izborna promidžba počinje od dana objave izborne liste s imenima kandidata za
članove vijeća i predstavnike nacionalnih manjina i traje zaključno do 24 sata
prije dana održavanja izbora, dakle od
**31. svibnja 2007. od 00:00 sati do
15. lipnja 2007. do 24:00 sata.**
(članak 22. stavak 2. Zakona).

6. Na dan koji prethodi danu održavanju izbora i na dan održavanja izbora do
zatvaranja birališta u 19 sati, zabranjena je svaka izborna promidžba i svako
objavljivanje privremenih rezultata ili njihovih procjena, dakle od
**16. lipnja 2007. od 00:00 sati do
17. lipnja 2007. do 19:00 sati.**
Ispitivanje javnog mnijenja i opredjeljenja birača o glasovanju dopušteno je i
za vrijeme trajanja izbora, a rezultate ispitivanja ne smije se objavljivati do
zatvaranja birališta.
(članak 24. Zakona).

7. Nadležno izborno povjerenstvo mora imenovati članove i zamjenike članova
biračkih odbora najkasnije 5 dana prije dana održavanja izbora za članove vijeća
i predstavnike nacionalnih manjina, dakle
**11. lipnja 2007. do 24:00 sata**(članak 36. stavak 6. Zakona).

8. Nadležno izborno povjerenstvo objavit će koja su biračka mjesta određena, s
naznakom koji birači imaju pravo glasovati na pojedinom mjestu, najkasnije 8
dana prije dana održavanja izbora, dakle
**8. lipnja 2007. do 24:00 sata**(članak 37. stavak 2. Zakona).

9. Glasovanje traje neprekidno dana
**17. lipnja 2007. od 7:00 do 19:00 sati.**Biračko mjesto se zatvara u 19:00 sati. Biračima koji su se zatekli na biračkom
mjestu u 19:00 sati omogućit će se glasovanje i nakon 19:00 sati.
(članak 43. stavak 1. i 2. Zakona).

10. Birački odbor mora dostaviti zapisnik o svom radu s ostalim izbornim
materijalom nadležnom izbornom povjerenstvu najkasnije u roku 12 sati od
zatvaranja birališta, dakle
**18. lipnja 2007. do 7:00 sati**(članak 49. Zakona).

11. Nadležno izborno povjerenstvo utvrdit će rezultate glasovanja na biračkim
mjestima na svom području najkasnije u roku 24 sata od zatvaranja birališta,
dakle
**18. lipnja 2007. do 19:00 sati**(članak 50. stavak 1. Zakona).

12. Kad nadležno izborno povjerenstvo utvrdi rezultate glasovanja odmah će
objaviti rezultate izbora sukladno zapisniku o radu izbornog povjerenstva.
(članak 53. Zakona).

13. Zaštita izbornog prava ostvaruje se u skladu s odredbama članka 55. do
članka 62. Zakona.

Klasa: 013-03/07-01/01
Urbroj: 507-07-01
Zagreb, 16. svibnja 2007.

Predsjednik
**Branko Hrvatin, dipl. iur.,** v. r.

Uputa, NN 49/2007-1668
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)